[{"text_idx": "#000001", "text": "So\u0303itjate tutvustused: ENKV ja Pitbike"}, {"text_idx": "#000003", "text": "Motokrossi maailmameistrivo\u0303istluste karusell oli teist na\u0308dalat ja\u0308rjest Indoneesias. Kui na\u0308dal aega tagasi sai Hardi Roosiorg (Honda) MXGP klassis 14. koha, siis sel na\u0308dalavahetusel o\u0303nnestus tal oma parimat tulemust taas parandada. Kahe so\u0303idu kokkuvo\u0303ttes teeni Roosiorg 13. koha. Teise ja\u0308rejstikuse etapivo\u0303idu vo\u0303ttis Romain Febvre (Prantsusmaa, Kawasaki)."}, {"text_idx": "#000004", "text": "Ajaso\u0303idus sai Roosiorg kirja 14. ringiaja ja samal positsioonil lo\u0303petas ta ka kvalifikatsiooniso\u0303idu. Esimeses vo\u0303istlusso\u0303idus vo\u0303ttis Roosiorg stardi ja\u0308rel sisse 13. koha ja sellel positsioonil jo\u0303udis ta ka finishisse. Stardi ja\u0308rel asus so\u0303itu juhtima Febvre, kes ka enamuse so\u0303idust esikohta enda ka\u0308es hoidis. Kaks ringi enne so\u0303idu lo\u0303ppu suutis sarja liider Jorge Prado (Hispaania, GASGAS) aga Febvrest mo\u0308o\u0308duda ning so\u0303iduvo\u0303idu vo\u0303tta. Febvre lo\u0303petas so\u0303idu teisena ja Glenn Coldenhoff (Holland, Yamaha) kolmandana."}, {"text_idx": "#000005", "text": "Teist so\u0303itu alustas Roosiorg neljateistku\u0308mnendal kohal. Ees olevad konkurendid liikusid tal vaikselt eest a\u0308ra ja finishisse jo\u0303udiski Roosiorg neljateistku\u0308mnendal kohal. Stardi ja\u0308rel asus so\u0303itu juhtima Prado, kuid Febvre suutis mo\u0303ne ringi ja\u0308rel temast mo\u0308o\u0308duda. Kuigi Prado pu\u0308sis kogu so\u0303idu Febvrel sabas, siis prantslane oma kohta enam a\u0308ra ei loovutanud ja vo\u0303ttis vo\u0303idu. Prado tuli finishisse teisena ja Coldenhoff taas kolmandana."}, {"text_idx": "#000006", "text": "Etapi kokkuvo\u0303ttes tuli esikohale 47 punktiga Febvre, teise koha sai samade punktidega Prado. Kolmas oli 40 punktiga Coldenhoff. Roosiorg teenis etapilt 15 punkti ja see andis talle 13. koha. U\u0308ldarvestuses on Roosiorg 52 punktiga 22. kohal. Liider Pradol on 562 punkti, teisel kohal on 459 punktiga Febvre ja kolmandal kohal 415 punktiga Ruben Fernadez (Hispaania, Honda)."}, {"text_idx": "#000008", "text": "Krossiso\u0303itjad jahtisid Pa\u0308rnus ekstreemse ilma kiuste meistrivo\u0303istluste punkte"}, {"text_idx": "#000009", "text": "EMV Pa\u0308rnu etapi laupa\u0308eva galerii"}, {"text_idx": "#000015", "text": "Ma\u0308kketo\u0303usu EMV V etapp MaaritsasLo\u0303ppenud"}, {"text_idx": "#000016", "text": "MX Liiga IX etapp (Soolod) MaarduLo\u0303ppenud"}]